**Министерството на земеделието и храните** има удоволствието да Ви покани да вземете участие в *Международното изложение за земеделие, хранително-вкусова промишленост и градинарство “Зелена седмица Берлин 2024”*, което ще се проведе в периода 19-28 януари 2024 г. Изложението е създадено през 1926 година и представлява уникално събитие в световен мащаб, на което се представят новостите в областта на храните, земеделието и градинарството. Събитието предлага на изложителите добра възможност да покажат своите продукти.

През 2023 г. изложението привлече около 1 400 изложители от 61 страни и над 300 000 посетители. Република България участва за 32-ви пореден път, като на площ от 198 кв. м производители от различни асоциации и съюзи на производители в областта на селското стопанство и хранително-вкусовата промишленост представиха български продукти като мед, вино, млечни и месни продукти, био-продукти, етерични масла и др.

**При одобрено участие, Министерството на земеделието и храните поема разходите за**:

* Наем на оборудвана изложбена площ;
* Национална идентификация на българския щанд;
* Публикуване на информация за фирмата и логото ѝ в каталога на изложението;
* Пропуски на изложителите;
* Транспорт на експонатите;
* Застраховка на експонатите по време на транспортирането им.

**Фирмите, участници в ЗЕЛЕНА СЕДМИЦА БЕРЛИН 2024 следва да поемат всички други свои разходи, както следва:**

* Командироване и пребиваване на представител/и от предприятието (пътни, дневни и квартирни);
* Заявени допълнителни услуги, извън изброените в Общите условия за участие;
* Застраховка на представителите на предприятието;
* Консумативи за презентиране на представената продукция (дъски за рязане, ножове, посуда, прибори и др.).

Документите за участие се подават по електронен път на посочените в самото заявление имейл адреси в срок до 10.11.2023 г.